title: Директива 2009/11/ЕО на Комисията от 18 февруари 2009 година за изменение на Директива 91/414/ЕИО на Съвета с цел включване на бенсулфурон, натриев 5-нитрогваиаколат, натриев о-нитрофенолат, натриев п-нитрофенолат и тебуфенпирад като активни вещества (Текст от значение за ЕИП)

text:
               19.2.2009

               BG

               Официален вестник на Европейския съюз

               L 48/5

      ДИРЕКТИВА 2009/11/ЕО НА КОМИСИЯТА

   от 18 февруари 2009 година
   за изменение на Директива 91/414/ЕИО на Съвета с цел включване на бенсулфурон, натриев 5-нитрогваиаколат, натриев о-нитрофенолат, натриев п-нитрофенолат и тебуфенпирад като активни вещества
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейските общности,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               С регламенти (ЕО) № 451/2000 (2) и (ЕО) № 1490/2002 (3) на Комисията се определят подробните правила за изпълнението на третия етап от работната програма, посочена в член 8, параграф 2 от Директива 91/414/ЕИО, и се установява списък с активни вещества, които да бъдат оценени с оглед на евентуалното им включване в приложение I към Директива 91/414/ЕИО. В посочения списък са включени бенсулфурон, натриев 5-нитрогваиаколат, натриев о-нитрофенолат, натриев п-нитрофенолат и тебуфенпирад.

               (2)

               Въздействието на посочените активни вещества върху здравето на човека и върху околната среда е оценено в съответствие с разпоредбите на регламенти (ЕО) № 451/2000 и (ЕО) № 1490/2002 за поредица от употреби, предложени от нотификаторите. Освен това с посочените регламенти се определят докладващите държави-членки, които трябва да представят съответните доклади за оценка и препоръки пред Европейския орган за безопасност на храните (ЕОБХ) в съответствие с член 10, параграф 1 от Регламент (ЕО) № 1490/2002. За бенсулфурон докладващата държава-членка беше Италия и тя предостави цялата необходима информация на 11 септември 2006 г. За натриев 5-нитрогваиаколат, натриев о-нитрофенолат и натриев п-нитрофенолат докладващата държава-членка беше Гърция и тя предостави цялата необходима информация на 7 декември 2005 г За тебуфенпирад докладващата държава-членка беше Германия и тя предостави цялата необходима информация на 12 март 2007 г.

               (3)

               Докладите за оценка бяха предмет на партньорска проверка от страна на държавите-членки и на EFSA и бяха представени на Комисията на 26 септември 2008 г. — за бенсулфурон, на 30 септември 2008 г. — за натриев 5-нитрогваиаколат, натриев о-нитрофенолат и натриев п-нитрофенолат, и на 23 октомври 2008 г. — за тебуфенпирад, под формата на научни доклади на EFSA (4). Тези доклади бяха разгледани от държавите-членки и от Комисията в рамките на Постоянния комитет по хранителната верига и здравето на животните и бяха финализирани на 2 декември 2008 г. под формата на доклади на Комисията за преглед на натриев 5-нитрогваиаколат, натриев о-нитрофенолат, натриев п-нитрофенолат и тебуфенпирад и на 8 декември 2008 г. под формата на доклади на Комисията за преглед на бенсулфурон.

               (4)

               От направените различни изследвания е видно, че за продуктите за растителна защита, съдържащи бенсулфурон, натриев 5-нитрогваиаколат, натриев о-нитрофенолат, натриев п-нитрофенолат и тебуфенпирад, може да се очаква като цяло да отговарят на изискванията, определени в член 5, параграф 1, букви а) и б) от Директива 91/414/ЕИО, по-специално по отношение на употребите, които са били изследвани и подробно разгледани в докладите за преглед, изготвени от Комисията. Следователно е целесъобразно посочените активни вещества да бъдат включени в приложение I, като по този начин се гарантира, че във всички държави-членки разрешенията за продукти за растителна защита, съдържащи посочените активни вещества, могат да бъдат издавани в съответствие с разпоредбите на посочената директива.

               (5)

               Без да се засяга посоченото заключение, е целесъобразно да бъде получена допълнителна информация по някои конкретни въпроси. В член 6, параграф 1 от Директива 91/414/ЕИО се предвижда, че включването на дадено вещество в приложение I може да подлежи на определени условия. Поради това от нотификатора следва да се изисква да предоставя допълнителна информация относно химическата спецификация, информация, необходима за по-нататъшната оценка скоростта и пътищата на разпадане на бенсулфурона при анаеробни условия в наводнени почви, и информация относно значението на метаболитите при оценката на риска за потребителите. Освен това е целесъобразно да се изиска натриевият 5-нитрогваиаколат, натриевият о-нитрофенолат и натриевият п-нитрофенолат да бъдат подложени на допълнителни изследвания за потвърждаване на оценката за риска за подпочвените води и тези изследвания следва да бъдат представени от нотификаторите. И накрая, целесъобразно е по отношение на тебуфенпирад да се изиска от нотификатора да представи информация, потвърждаваща, че не са налице съществени примеси, и допълнително да разгледа риска за насекомоядните птици.

               (6)

               Следва да се предвиди разумен срок преди включването на дадено активно вещество в приложение I, за да се позволи на държавите-членки и на другите заинтересовани страни да се подготвят за новите изисквания, които ще произтекат от това включване.

               (7)

               Без да се засягат задълженията, определени с Директива 91/414/ЕИО като последствие от включването на дадено активно вещество в приложение I, на държавите-членки следва да се предостави период от шест месеца след включването, за да преразгледат съществуващите разрешения за продукти за растителна защита, съдържащи бенсулфурон, натриев 5-нитрогваиаколат, натриев о-нитрофенолат, натриев п-нитрофенолат и тебуфенпирад, за да се гарантира, че са изпълнени изискванията, предвидени в Директива 91/414/ЕИО, по-специално в член 13 от нея, и съответните условия, посочени в приложение I. Държавите-членки следва да променят, заменят или отнемат, според случая, съществуващите разрешения в съответствие с разпоредбите на Директива 91/414/ЕИО. Чрез дерогация от горепосочения срок следва да бъде предоставен по-дълъг период за представянето и оценката на пълното досие, предвидено в приложение III, за всеки продукт за растителна защита, за всяко набелязано използване в съответствие с единните принципи, установени с Директива 91/414/ЕИО.

               (8)

               Натрупаният опит от предишни включвания в приложение I към Директива 91/414/ЕИО на активни вещества, оценени в рамките на Регламент (ЕИО) № 3600/92 на Комисията (5), показва, че могат да възникнат трудности при тълкуването на задълженията на притежателите на съществуващи разрешения във връзка с достъпа до данни. Поради това, за да се избегнат допълнителни затруднения, е необходимо да се уточнят задълженията на държавите-членки, особено задължението да се провери, че притежателят на разрешително показва, че има достъп до досие, което отговаря на изискванията на приложение II към посочената директива. Това уточнение обаче не налага нови задължения на държавите-членки или на притежателите на разрешения в сравнение с приетите до настоящия момент директиви за изменение на приложение I.

               (9)

               Поради гореизложеното е целесъобразно Директива 91/414/ЕИО да бъде съответно изменена.

               (10)

               Мерките, предвидени в настоящата директива, са съобразени със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Държавите-членки приемат и публикуват не по-късно от 30 април 2010 г. законовите подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат тези разпоредби от 1 май 2010 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   1.   В съответствие с Директива 91/414/ЕИО държавите-членки, когато е необходимо, изменят или отменят съществуващите разрешения за продукти за растителна защита, съдържащи бенсулфурон, натриев 5-нитрогваиаколат, натриев о-нитрофенолат, натриев п-нитрофенолат и тебуфенпирад като активни вещества, не по-късно от 30 април 2010 г.
   До тази дата те по-специално потвърждават, че условията в приложение I към споменатата директива, отнасящи се до бенсулфурон, натриев 5-нитрогваиаколат, натриев о-нитрофенолат, натриев п-нитрофенолат и тебуфенпирад, са изпълнени, с изключение на определените в част Б от вписването за посоченото активно вещество, както и че притежателят на разрешението разполага със или има достъп до досие, което отговаря на изискванията на приложение II към посочената директива, в съответствие с условията на член 13 от нея.
   2.   Чрез дерогация от параграф 1 за всеки разрешен продукт за растителна защита, съдържащ бенсулфурон, натриев 5-нитрогваиаколат, натриев о-нитрофенолат, натриев п-нитрофенолат и тебуфенпирад като единствено активно вещество или като едно от няколко активни вещества, всички от които са включени в приложение I към Директива 91/414/ЕИО, не по-късно от 31 октомври 2009 г. държавите-членки извършват повторна оценка на продукта в съответствие с единните принципи, предвидени в приложение VI към Директива 91/414/ЕИО, въз основа на досие, което отговаря на изискванията на приложение III към посочената директива, и като вземат предвид част Б от вписването в приложение I към посочената директива относно бенсулфурон, натриев 5-нитрогваиаколат, натриев о-нитрофенолат, натриев п-нитрофенолат и тебуфенпирад съответно. Въз основа на тази оценка те определят дали продуктът удовлетворява условията, определени в член 4, параграф 1, букви б), в), г) и д) от Директива 91/414/ЕИО.
   Вследствие на това определяне държавите-членки:

               а)

               за продукт, който съдържа бенсулфурон, натриев 5-нитрогваиаколат, натриев о-нитрофенолат, натриев п-нитрофенолат и тебуфенпирад като единствено активно вещество, когато е необходимо, изменят или отнемат разрешението най-късно до 30 април 2014 г.; или

               б)

               за продукт, който съдържа бенсулфурон, натриев 5-нитрогваиаколат, натриев о-нитрофенолат, натриев п-нитрофенолат и тебуфенпирад като едно от няколко активни вещества, когато е необходимо, изменят или отнемат разрешението най-късно до 30 април 2014 г. или до датата, определена за такова изменение или отнемане в съответната директива или директиви, по силата на която/които съответното вещество или вещества са били добавени в приложение I към Директива 91/414/ЕИО, в зависимост от това коя от тези дати е по-късна.

         Член 4
   Настоящата директива влиза в сила на 1 ноември 2009 г.
   Член 5
   Адресати на настоящата директива са държавите-членки.

      Съставено в Брюксел на 18 февруари 2009 година.

            За Комисията

         Androulla VASSILIOU

            Член на Комисията

      (1)  ОВ L 230, 19.8.1991 г., стр. 1.

      (2)  ОВ L 55, 29.2.2000 г., стр. 25.

      (3)  ОВ L 224, 21.8.2002 г., стр. 23.

      (4)  Научен доклад на ЕОБХ (2008 г.) 178, Заключение относно партньорската проверка за оценка на риска от употребата на пестициди, съдържащи активното вещество бенсулфурон (финализирано на 26 септември 2008 г.).

      Научен доклад на ЕОБХ (2008 г.) 191, Заключение относно партньорската проверка за оценка на риска от употребата на пестициди, съдържащи активното вещество натриев (5-нитрогваиаколат, о-нитрофенолат и п-нитрофенолат) (финализирано на 30 септември 2008 г.).

      Научен доклад на ЕОБХ (2008 г.) 192, Заключение относно партньорската проверка за оценка на риска от употребата на пестициди, съдържащи активното вещество тебуфенпирад (финализирано на 23 октомври 2008 г.).

      (5)  ОВ L 366, 15.12.1992 г., стр. 10.

      ПРИЛОЖЕНИЕ
      В края на таблицата в приложение I към Директива 91/414/ЕИО се добавя следното вписване:

                     №

                     Общоприето наименование, идентификационни номера

                     Наименование по IUPAC

                     Чистота (1)

                     Дата на влизане в сила

                     Дата на изтичане на срока за включване

                     Специфични разпоредби

                     „276

                     Бенсулфурон
                     CAS № 83055-99-6
                     CIPAC № 502,201

                        α-[(4,6-диметоксипиримидин-2-илкарбамоил)сулфамоил]-o-толуилова киселина (бенсулфурон)

                        метил α-[(4,6-диметоксипиримидин-2-илкарбамоил)сулфамоил]-o-толуат (бенсулфурон-метил)

                     ≥ 975 g/kg

                     1 ноември 2009 г.

                     31 октомври 2019 г.

                     ЧАСТ А
                     Разрешава се единствено за употреба като хербицид
                     ЧАСТ Б
                     За прилагането на единните принципи в приложение VI се вземат предвид заключенията в доклада за преглед за бенсулфурон, и по-специално допълнения I и II към него, финализиран в рамките на Постоянния комитет по хранителната верига и здравето на животните на 8 декември 2008 г.
                     При тази цялостна оценка държавите-членки трябва да обърнат особено внимание на следното:

                                 —

                                 опазването на водните организми; във връзка с така определените рискове се предприемат мерки за намаляване на риска, като например създаване на буферни зони, където е целесъобразно,

                                 —

                                 опазването на подпочвените води, когато активното вещество се прилага в чувствителните от гледна точка на почвата и/или на климатичните условия области.

                           Заинтересованите държави-членки гарантират, че нотификаторът представя пред Комисията:

                                 —

                                 допълнителни изследвания относно спецификацията,

                                 —

                                 информация относно по-нататъшната оценка на скоростта и пътищата на разпадане на бенсулфурон-метил при анаеробни условия в наводнени почви,

                                 —

                                 информация относно по-нататъшната оценка на значението на метаболитите при оценката на риска за потребителите.

                           Те гарантират, че нотификаторите предоставят тези изследвания на Комисията до 31 октомври 2011 г.

                     277

                     Натриев 5-нитрогваиаколат
                     CAS No 67233-85-6
                     CIPAC № — не е определен

                        Натриев 2-метокси-5-нитрофенолат

                     ≥ 980 g/kg

                     1 ноември 2009 г.

                     31 октомври 2019 г.

                     ЧАСТ А
                     Може да се разрешава за употреба единствено като регулатор на растежа на растенията.
                     ЧАСТ Б
                     За да бъдат спазени единните принципи, предвидени в приложение VI, се вземат предвид заключенията на доклада за преглед на натриев 5-нитрогваиаколат, натриев о-нитрофенолат и натриев п-нитрофенолат, и по-специално допълнения I и II към него, финализиран от Постоянния комитет по хранителната верига и здравето на животните на 2 декември 2008 г.
                     При тази цялостна оценка държавите-членки трябва да обърнат особено внимание на следното:

                                 —

                                 характеристиките на произведения за търговски цели технически материал трябва да бъдат потвърдени и подкрепени от съответните аналитични данни. Използваното в досиетата за токсичност опитно вещество следва да бъде сравнено и съпоставено с тази спецификация на техническия материал,

                                 —

                                 защитата на безопасността на оператора и работниците. Разрешените условия на употреба трябва да предвиждат използването на подходящи лични предпазни средства и мерки за намаляване на риска с оглед намаляването на експозицията на оператора,

                                 —

                                 опазването на подпочвените води, когато активното вещество се прилага в чувствителните от гледна точка на почвата и/или на климатичните условия области. Условията за получаване на разрешения следва да включват мерки за намаляване на риска, когато това е целесъобразно.

                           Съответните държави-членки изискват представянето на допълнителни изследвания за оценката на риска за подпочвените води. Те гарантират, че нотификаторите предоставят тези изследвания на Комисията до 31 октомври 2011 г.

                     278

                     Натриев о-нитрофенолат
                     CAS No 824-39-5
                     CAS No 824-39-5

                        Натриев 2-нитрофенолат; натриев о-нитрофенолат

                     ≥ 980 g/kg

                        Следните примеси пораждат опасения за токсичност::

                                    Фенол

                                    макс. съдържание: 0,1 g/kg

                                    2,4-динитрофенол

                                    макс. съдържание: 0,14 g/kg

                                    2,6-динитрофенол

                                    макс. съдържание: 0,32 g/kg

                     1 ноември 2009 г.

                     31 октомври 2019 г.

                     ЧАСТ А
                     Може да се разрешава за употреба единствено като регулатор на растежа на растенията.
                     ЧАСТ Б
                     За да бъдат спазени единните принципи, предвидени в приложение VI, се вземат предвид заключенията на доклада за преглед на натриев 5-нитрогваиаколат, натриев о-нитрофенолат и натриев п-нитрофенолат, и по-специално допълнения I и II към него, финализиран от Постоянния комитет по хранителната верига и здравето на животните на 2 декември 2008 г.
                     При тази цялостна оценка държавите-членки трябва да обърнат особено внимание на следното:

                                 —

                                 характеристиките на произведения за търговски цели технически материал трябва да бъдат потвърдени и подкрепени от съответните аналитични данни. Използваното в досиетата за токсичност опитно вещество следва да бъде сравнено и съпоставено с тази спецификация на техническия материал,

                                 —

                                 защитата на безопасността на оператора и работниците. Разрешените условия на употреба трябва да предвиждат използването на подходящи лични предпазни средства и мерки за намаляване на риска с оглед намаляването на експозицията на оператора,

                                 —

                                 опазването на подпочвените води, когато активното вещество се прилага в чувствителните от гледна точка на почвата и/или на климатичните условия области. Условията за получаване на разрешения следва да включват мерки за намаляване на риска, когато това е целесъобразно.

                           Съответните държави-членки изискват представянето на допълнителни изследвания за оценката на риска за подпочвените води. Те гарантират, че нотификаторите предоставят тези изследвания на Комисията до 31 октомври 2011 г.

                     279

                     Натриев п-нитрофенолат
                     CAS No 824-78-2
                     CIPAC № — не е определен

                     Натриев 4-нитрофенолат; натриев п-нитрофенолат

                     ≥ 998 g/kg

                        Следните примеси пораждат опасения за токсичност:

                                    Фенол

                                    макс. съдържание: 0,1 g/kg

                                    2,4-динитрофенол

                                    макс. съдържание: 0,07 g/kg

                                    2,6-динитрофенол

                                    макс. съдържание: 0,09 g/kg

                     1 ноември 2009 г.

                     31 октомври 2019 г.

                     ЧАСТ А
                     Може да се разрешава за употреба единствено като регулатор на растежа на растенията.
                     ЧАСТ Б
                     За да бъдат спазени единните принципи, предвидени в приложение VI, се вземат предвид заключенията на доклада за преглед на натриев 5-нитрогваиаколат, натриев о-нитрофенолат и натриев п-нитрофенолат, и по-специално допълнения I и II към него, финализиран от Постоянния комитет по хранителната верига и здравето на животните на 2 декември 2008 г.
                     При тази цялостна оценка държавите-членки трябва да обърнат особено внимание на следното:

                                 —

                                 характеристиките на произведения за търговски цели технически материал трябва да бъдат потвърдени и подкрепени от съответните аналитични данни. Използваното в досиетата за токсичност опитно вещество следва да бъде сравнено и съпоставено с тази спецификация на техническия материал,

                                 —

                                 защитата на безопасността на оператора и работниците. Разрешените условия на употреба трябва да предвиждат използването на подходящи лични предпазни средства и мерки за намаляване на риска с оглед намаляването на експозицията на оператора,

                                 —

                                 опазването на подпочвените води, когато активното вещество се прилага в чувствителните от гледна точка на почвата и/или на климатичните условия области. Условията за получаване на разрешения следва да включват мерки за намаляване на риска, когато това е целесъобразно.

                           Съответните държави-членки изискват представянето на допълнителни изследвания за оценката на риска за подпочвените води. Те гарантират, че нотификаторите предоставят тези изследвания на Комисията до 31 октомври 2011 г.

                     280

                     Тебуфенпирад
                     CAS № 119168-77-3
                     CIPAC № 725

                        N-(4-терт-бутилбензил)-4-хлоро-3-етил-1-метилпиразол-5-карбоксамид

                     ≥ 980 g/kg

                     1 ноември 2009 г.

                     31 октомври 2019 г.

                     ЧАСТ А
                     Разрешава се единствено за употреба като акарицид и инсектицид.
                     ЧАСТ Б
                     При оценка на заявленията за разрешаване на продукти за растителна защита, съдържащи тебуфенпирад, в опаковки, различни от водоразтворими торби, държавите-членки обръщат особено внимание на критериите, посочени в член 4, параграф 1, буква б), и гарантират предоставянето на необходимите данни и информация преди издаването на такова разрешение.
                     За прилагането на единните принципи, посочени в приложение VI, се вземат предвид заключенията в доклада за преглед за тебуфенпирад, и по-специално допълнения I и II към него, финализиран в рамките на Постоянния комитет по хранителната верига и здравето на животните на 2 декември 2008 г.
                     При тази цялостна оценка държавите-членки трябва да обърнат особено внимание на:

                                 —

                                 безопасността на оператора и работника, като гарантират, че условията на употреба предписват използването на подходяща лична предпазна екипировка,

                                 —

                                 опазването на водните организми, като трябва да гарантират, че условията на разрешението включват мерки за намаляване на риска, когато е необходимо, като например създаване на буферни зони,

                                 —

                                 опазването на насекомоядните птици и трябва да гарантират, че условията на разрешението включват мерки за намаляване на риска, когато е необходимо.

                           Заинтересованите държави-членки гарантират, че нотификаторът представя пред Комисията:

                                 —

                                 допълнителна информация, потвърждаваща, че не са налице съществени примеси,

                                 —

                                 информация, необходима за по-нататъшната оценка на риска за насекомоядните птици.

                           Те гарантират, че нотификаторът предоставя тази информация на Комисията до 31 октомври 2011 г.“

         (1)  Допълнителна информация за идентичността и спецификацията на активното вещество е предоставена в доклада за преразглеждане.


title: Директива 2011/73/ЕС на Комисията от 29 юли 2011 година за изменение за целите на адаптирането към техническия прогрес на приложения I и V към Директива 2008/121/ЕО на Европейския парламент и на Съвета относно наименованията на текстилните продукти Текст от значение за ЕИП

text:
               30.7.2011

               BG

               Официален вестник на Европейския съюз

               L 198/30

         ДИРЕКТИВА 2011/73/ЕС НА КОМИСИЯТА
   от 29 юли 2011 година
   за изменение за целите на адаптирането към техническия прогрес на приложения I и V към Директива 2008/121/ЕО на Европейския парламент и на Съвета относно наименованията на текстилните продукти
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2008/121/ЕО на Европейския парламент и на Съвета от 14 януари 2009 г. относно наименованията на текстилните продукти (1), и по-специално член 15, параграф 1 от нея,
   като има предвид, че:

               (1)

               В Директива 2008/121/ЕО се определят правила относно етикетирането или маркирането на продуктите в зависимост от съдържащите се в тях текстилни влакна, с цел да се гарантира, че по този начин интересите на потребителите са защитени. Текстилните продукти могат да бъдат пускани на пазара в рамките на Съюза, само ако съответстват на разпоредбите на посочената директива.

               (2)

               С оглед на заключенията, направени наскоро от техническа работна група, и с цел да се адаптира Директива 2008/121/ЕО към техническия прогрес, е необходимо да се добави двукомпонентното влакно полипропилен/полиамид към списъците с влакна, посочени в приложения I и V към посочената директива.

               (3)

               Поради това Директива 2008/121/ЕО следва да бъде съответно изменена.

               (4)

               Мерките, предвидени в настоящата директива, са в съответствие със становището на Комитета по директивите за наименованията на текстилните продукти и етикетирането,

         ПРИЕ НАСТОЯЩАТА ДИРЕКТИВА:
   Член 1
   Директива 2008/121/ЕО се изменя, както следва:

               1.

               В приложение I се добавя следният ред 49:

                           „49.

                           Двукомпонентен полипропилен/полиамид

                           Двукомпонентно влакно, съставено от: 10 % до 25 % от масата полиамидни влакънца, втъкани в полипропиленова матрица“

               2.

               В приложение V се добавя следното вписване 49:

                           „49.

                           Двукомпонентен полипропилен/полиамид

                           1,00“.

         Член 2
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 30 юли 2012 г. Те незабавно съобщават на Комисията текста на тези разпоредби.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 4
   Адресати на настоящата директива са държавите-членки.

      Съставено в Брюксел на 29 юли 2011 година.

            За Комисията

            Председател

         José Manuel BARROSO

      (1)  ОВ L 19, 23.1.2009 г., стр. 29.


title: Директива 93/31/ЕИО на Съвета от 14 юни 1993 година относно стойки на двуколесни моторни превозни средства

text:
Важна правна забележка

|

31993L0031

Официален вестник n° L 188 , 29/07/1993 стр. 0019 - 0027 специално финландско издание: глава 7 том 4 стр. 0225  специално шведско издание: глава 7 том 4 стр. 0225  специално чешко издание глава 07 том 002 стр. 67  - 75 специално испанско издание глава 07 том 002 стр. 67  - 75 специално унгарско издание глава 07 том 002 стр. 67  - 75 специално литвийско издание глава 07 том 002 стр. 67  - 75 LV.ES глава 07 том 002 стр. 67  - 75 MT.ES глава 07 том 002 стр. 67  - 75 PL.ES глава 07 том 002 стр. 67  - 75 SK.ES глава 07 том 002 стр. 67  - 75 специално словенско издание глава 07 том 002 стр. 67  - 75

		19930614Директива 93/31/ЕИО на Съветаот 14 юни 1993 годинаотносно стойки на двуколесни моторни превозни средстваСЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 100а от него,като взе предвид Директива 92/61/ЕИО на Съвета от 30 юни 1992 г. относно типовото одобрение на двуколесни или триколесни моторни превозни средства [1],като взе предвид предложението на Комисията [2],в сътрудничество с Европейския парламент [3],като взе предвид становището на Икономическия и социален комитет [4],като има предвид, че вътрешният пазар обхваща пространство без вътрешни граници, в което е осигурено свободното движение на стоки, лица, услуги и капитали; като има предвид, че трябва да се приемат необходимите за целта мерки;като има предвид, че по отношение на стойките, във всяка държава-членка, двуколесните превозни средства трябва да отговарят на някои технически характеристики, установени със задължителни разпоредби, които се различават в отделните държави-членки; като има предвид, че с тези различия те представляват препятствия за търговията в рамките на Общността;като има предвид, че тези препятствия пред функционирането на вътрешния пазар могат да бъдат премахнати, ако държавите-членки приемат едни и същи изисквания на мястото на техните национални законодателства;като има предвид, че е необходимо да се създадат хармонизирани изисквания за стойките на двуколесни моторни превозни средства, за да позволят прилагането за всеки тип от тези превозни средства на посочените в Директива 92/61/ЕИО процедури за типово одобрение и за типово одобрение на компонент;като има предвид, че с оглед на мащаба и въздействието на предложеното действие във въпросната област, предвидените с настоящата директива общностни мерки са необходими, дори належащи за постигане на поставената цел, в частност общностното типово одобрение на превозни средства; като има предвид, че отделните държавите-членки сами не могат задоволително да постигнат тази цел,ПРИЕ НАСТОЯЩАТА ДИРЕКТИВА:Член 1Настоящата директива се прилага за стойките на всички типове двуколесни превозни средства, както са посочени в член 1 от Директива 92/61/ЕИО.Член 2Процедурата за предоставянето на типово одобрение на компонент по отношение на стойките на тип двуколесно моторно превозно средство и условията, които определят свободното движение на тези превозни средства, са посочените в глави II и III на Директива 92/61/ЕИО.Член 3Измененията, които са необходими, за да се приведат в съответствие с техническия прогрес предписанията на приложенията, се приемат в съответствие с процедурата, установена в член 13 от Директива 70/156/ЕИО [5].Член 41. Държавите-членки приемат и публикуват не по-късно от 14 декември 1994 г необходимите разпоредби, за да се съобразят с настоящата директива,. Те незабавно информират Комисията за това.Когато държавите-членки приемат тези разпоредби, последните съдържат позоваване на настоящата директива или то се извършва при тяхното официално им публикуване. Условията и редът на това позоваване се приемат от държавите-членки.От датата, посочена в първа алинея, държавите-членки, не могат, по причини, свързани с опорните стойки, да забранят първоначалното въвеждане в експлоатация на превозни средства, които отговарят на изискванията на настоящата директива.Считано от 14 юни 1995 г., държавите-членки прилагат посочените в първа алинея разпоредби.2. Държавите-членки съобщават на Комисията текстовете на разпоредбите от националното си законодателство в областта, уредена с настоящата директива.Член 5Адресати на настоящата директива са държавите-членки.Съставено в Люксембург на 14 юни 1993 година.За СъветаПредседателJ. Trøjborg[1] ОВ L 225, 10.8.1992 г., стр. 72.[2] ОВ С 293, 9.11.1992 г., стр. 23.[3] ОВ С 337, 21.12.1992 г., стр. 103, и ОВ С 150, 31.5.1993 г.[4] ОВ С 73, 15.3.1993 г., стр. 22.[5] ОВ L 42, 23.2.1970 г., стр. 1. Последно изменена с Директива 92/53/ЕИО (ОВ L 225, 10.8.1992 г., стр. 1).--------------------------------------------------19930614ПРИЛОЖЕНИЕ1. ОПРЕДЕЛЕНИЯПо смисъла на настоящата директива:1.1. "стойка" е устройство, което здраво е закрепено към превозното средство, посредством което превозното средство може да се поддържа в неговата вертикална (или почти вертикална) позиция при паркиране, когато превозното средство е оставено без надзор от неговия водач;1.2. "странична стойка" е стойка, която, изтеглена или разгъната до крайно отворено положение, поддържа превозното средство само от едната страна, като в същото време позволява и двете колела да останат в съприкосновение с опорната повърхност;1.3. "централна стойка" е стойка, която, разгъната до крайно отворено положение, поддържа превозното средство, като осигурява една или няколко зони на съприкосновение между превозното средство и опорната повърхност от двете страни на средната надлъжна равнина на превозното средство;1.4. "напречен наклон" (tt) е наклонът на действителната опорна повърхност, изразен като процент, при което пресечницата на средната надлъжна равнина на превозното средство и опорната повърхност е перпендикулярна на линията на максималния наклон (фигура 1);1.5. "надлъжен наклон" (lt) е наклонът на действителната опорна повърхност, изразен като процент, при което средната надлъжна равнина на превозното средство е успоредна на линията на максималния наклон (фигура 2);1.6. "средна надлъжна равнина на превозното средство" е надлъжната равнина на симетрия спрямо задното колело на превозното средство.2. ОБЩИ ИЗИСКВАНИЯ2.1. Всички двуколесни превозни средства трябва да бъдат оборудвани най-малко с една стойка, която да осигурява стабилното им положение, когато са спрени (т.е. когато са паркирани), но без да се поддържат статично от човек или външни средства. Двуколесните превозни средства с двойни колела не трябва да бъдат оборудвани със стойки, но трябва да отговарят на изискванията, посочени в точка 6.2.2., когато са паркирани (спирачката за паркиране е задействана).2.2. Тази стойка трябва да бъде или странична, или централна, или и от двата типа.2.3. Когато стойката е закрепена в долната част на превозното средство или под него, външният край (краища) на тази стойка трябва да се премества назад, към задната част на превозното средство, за да се постави в затворено положение или в положение за движение.3. ОСОБЕНИ ИЗИСКВАНИЯ3.1. Странични стойки3.1.1. Страничните стойки трябва:3.1.1.1. да са в състояние да поддържат превозното средство по такъв начин, че да осигурят неговата странична стабилност, независимо дали превозното средство е върху хоризонтална опорна повърхност или върху наклон, за да се избегне последващо негово лесно наклоняване встрани (и по този начин то да не се преобърне около опорната точка, която му осигурява страничната стойка) или да бъде изправено прекалено лесно до отвесно положение и по-нататък (и по този начин то да не се преобърне на страна, противоположна на страничната стойка);3.1.1.2. да могат да поддържат превозното средство по такъв начин, че то да остане стабилно, когато е паркирано върху наклон, в съответствие с раздел 6.2.2.;3.1.1.3. да могат да се прибират автоматично до крайно затворено положение (положение за движение):3.1.1.3.1. когато превозното средство се изправи до своето нормално (отвесно) положение за движение; или3.1.1.3.2. когато превозното средство потегли напред в резултат на целенасочено действие от страна на водача, след първото съприкосновение на страничната стойка със земята;3.1.1.4. независимо от изискванията на точка 3.1.1.3., да бъдат проектирани и конструирани по такъв начин, че да не се прибират автоматично при неочаквана промяна на ъгъла на наклона (например, когато превозното средство е докоснато леко от трето лице или от раздвижване на въздуха, причинено от преминаващо наблизо превозно средство);3.1.1.4.1. когато са в отворено положение или в положение за паркиране;3.1.1.4.2. превозното средство е наклонено, за да може външният край на страничната стойка да влезе в съприкосновение със земята;3.1.1.4.3. превозното средство е оставено без надзор в положение за паркиране.3.1.2. Разпоредбите, посочени в точка 3.1.1.3., не се прилагат, ако превозното средство е проектирано по такъв начин, че да не може да се задвижва от двигателя при отворена страничната стойка.3.2. Централни стойки3.2.1. Централните стойки трябва:3.2.1.1. да бъдат в състояние да поддържат превозното средство, когато едното или и двете колела са в съприкосновение с опорната повърхност или когато нито едно от колелата не се намира в съприкосновение с тази повърхност, по такъв начин, че да осигурят стабилност на това превозно средство:3.2.1.1.1. върху хоризонтална опорна повърхност;3.2.1.1.2. в наклонено положение;3.2.1.1.3. върху наклон, в съответствие с точка 6.2.2.;3.2.1.2. да могат да се прибират назад автоматично до крайно затворено положение или в положение за движение:3.2.1.2.1. когато превозното средство се придвижи напред по такъв начин, че да вдигне централната стойка от опорната повърхност.3.2.2. Разпоредбите, посочени в т. 3.2.1.2., не се прилагат, ако превозното средство е проектирано по такъв начин, че да не може да се задвижи от двигателя си, когато централната стойка е отворена.4. ДРУГИ ИЗИСКВАНИЯ4.1. Освен това, превозните средства може да са снабдени с показващо устройство, което ясно се вижда от водача, когато той е в положение за управление и което излъчва светлинен сигнал при включен двигател и продължава да свети, докато стойката не заеме затворено положение или положение за движение.4.2. Всички стойки трябва да бъдат снабдени със система за задържане, която да ги държи в крайно затворено положение или положение за движение. Тази система може да се състои или от:- две независими устройства, като например две отделни пружини или една пружина и едно задържащо устройство, като например скоба,или- единично устройство, което трябва да е в състояние да работи без повреда в продължение най-малко на:- 10000 цикъла на нормална употреба, ако превозното средство е било оборудвано с две стойки,или- 15000 цикъла на нормална употреба, ако превозното средство е оборудвано само с една опорна стойка.5. ИЗПИТВАНИЯ ЗА СТАБИЛНОСТ5.1. Следните изпитвания трябва да бъдат проведени с оглед да се определи способността за задържане на превозното средство в стабилно състояние, както е специфицирано в точки 3 и 4:5.2. Състояние на превозното средство5.2.1. Превозното средство трябва да се представи за изпитване с маса, равна на масата в готовност за движение.5.2.2. Гумите трябва да бъдат напомпани до налягането, препоръчано от техния производител за това състояние.5.2.3. Предавателната кутия трябва да бъде в неутрално положение или, в случай на автоматична предавателно кутия, в положение за "паркиране", ако има такова.5.2.4. Ако превозното средство е оборудвано със спирачка за паркиране, тя трябва да бъде задействана.5.2.5. Кормилното управление трябва да бъде заключено. Ако то може да се заключи и когато се върти наляво или надясно, изпитванията трябва да се проведат и за двете положения.5.3. Площадка за изпитванията5.3.1. За изпитванията, посочени в точка 6.1., може да се използва плоска хоризонтална платформа с твърда повърхност, която е суха и разчистена от песъчинки.5.4. Изпитвателно оборудване5.4.1. За изпитванията, посочени в точка 6.2., трябва да се използва платформа за паркиране.5.4.2. Платформата за паркиране трябва да е твърда, плоска и правоъгълна повърхност, която трябва да е в състояние да издържи превозното средство без значително огъване.5.4.3. Повърхността на платформата за паркиране трябва да е достатъчно подсигурена против плъзгане, за да се предотврати хлъзгането на превозното средство върху опорната повърхност по време на изпитванията на превозно средство на напречен и надлъжен наклон.5.4.4. Платформата за паркиране трябва да бъде проектирана по такъв начин, че да може да застане под ъгъла на напречния наклон (tt) и ъгъла на надлъжния наклон (lt), които се изискват в точка 6.2.2.6. ПРОЦЕДУРИ ЗА ПРОВЕЖДАНЕ НА ИЗПИТВАНИЯТА6.1. Стабилност върху хоризонтална опорна повърхност (във връзка с точка 3.1.1.4.).6.1.1. Превозното средство се намира върху площадка за изпитвания, страничната стойка се поставя в отворено положение или в положение за паркиране и превозното средство се разполага така, че да се подпира на нея.6.1.2. Превозното средство се премества, за да се увеличи с три градуса ъгълът, който се образува от средната надлъжна равнина и опорната повърхност (като превозното средство се мести към вертикалата).6.1.3. Това движение не трябва да става причина страничната стойка да се прибере автоматично в крайно затворено положение или в положение за движение.6.2. Стабилност върху наклонена повърхност (изпитвания, свързани с точка 3.1.1.1., 3.1.1.2., 3.2.1.1.2. и 3.2.1.1.3.).6.2.1. Превозното средство се поставя върху платформата за паркиране; със странична стойка, а отделно и с централна стойка в отворено положение или положение за паркиране, а превозното средство се оставя да се подпира на стойка.6.2.2. Платформата за паркиране се поставя до минимален напречен наклон (tt), а след това и до нейния минимален надлъжен наклон (lt) в съответствие със следната таблица:Наклоняване | Странична стойка | Мотоциклет |Централна стойка | Мотопед | Мотопед | Мотоциклет |tt | 5 % | 6 % | 6 % | 8 % |lt надолу | 5 % | 6 % | 6 % | 8 % |lt нагоре | 6 % | 8 % | 12 % | 14 % |Виж фигури 1а, 1б и 2 по-долу.6.2.3. В случай, че превозно средство е разположено върху наклонена платформа за паркиране е подпряно на централната стойка и само на едно колело и може да остане в това положение, докато централната стойка и едно от двете колела (предното или задното) са в съприкосновение с опорната повърхност, изпитванията, описани по-горе, трябва да бъдат проведени единствено, когато превозното средство стои подпряно на централната стойка и задното колело, при условие че всички други изисквания, посочени в този раздел, са изпълнени.6.2.4. Превозното средство трябва да остане стабилно, когато платформата за паркиране е наклонена под всеки един от посочените ъгли и посочените изисквания са били надлежно изпълнени.6.2.5. Допуска се платформата за паркиране да бъде наклонена под съответния ъгъл, преди да се разположи превозното средство.+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------19930614Допълнение 1Информационен документ по отношение на стойки на тип двуколесно моторно превозно средство(Да се приложи към заявлението за типово одобрение на компонент, когато е представено отделно от заявлението за типово одобрение на превозното средство)Пореден номер (посочва се от заявителя): …Заявлението за типово одобрение на компоненти по отношение на стойки на тип двуколесно моторно превозно средство трябва да съдържа информацията, посочена в следните точки на приложение II към Директива 92/61/ЕИО на Съвета:- Част А, точки:- 0.1.,- 0.2.,- от 0.4. до 0.6.,- 2.1.,- 2.1.1.;- Част Б, точки:- 1.3.1.--------------------------------------------------19930614Допълнение 2+++++ TIFF +++++--------------------------------------------------


title: Директива 93/35/ЕИО на Съвета от 14 юни 1993 година относно шесто изменение на Директива 76/768/ЕИО за сближаване на законодателствата на държавите-членки относно козметичните продукти

text:
               13/ 11

               BG

               Официален вестник на Европейския съюз

               237

         31993L0035

               L 151/32

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 93/35/ЕИО НА СЪВЕТА

   от 14 юни 1993 година
   относно шесто изменение на Директива 76/768/ЕИО за сближаване на законодателствата на държавите-членки относно козметичните продукти
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност, и по-специално член 100а от него,
   като взе предвид предложението на Комисията (1),
   в сътрудничество с Европейския парламент (2),
   като взе предвид становището на Икономическия и социален комитет (3),
   като има предвид, че правните неясноти в Директива 76/768/ЕИО (4), и по-специално тези в членове 1 и 2, трябва да бъдат премахнати;
   като има предвид, че несъмнено е желателно да се събират данни за съставките, използвани в козметичните продукти така, че всички въпроси, свързани с тяхната употреба и последващото действие на общностно равнище, да могат да бъдат оценени с оглед по-специално на създаването на обща номенклатура на съставките, използвани в производството на козметични продукти; като има предвид, че събирането на тези данни може да бъде улеснено, ако Комисията състави списък на съответните съставки; като има предвид, че този списък ще бъде примерен и няма да има за цел да бъде ограничителен списък на съставките, използвани в производството на козметични продукти;
   като има предвид, че е необходима по-голяма прозрачност по отношение на съставките, използвани в козметиката, ако козметичните продукти трябва да се пласират на пазара без предварителна процедура, ако необходимата информация за готовия продукт се притежава единствено от производителя или от първия вносител на продукта в Общността, и с оглед потребителите да получат по-пълна информация; като има предвид, че такава прозрачност се постига с обозначаване на предназначението на продукта и на съставните елементи, използвани в козметичния продукт, върху неговата опаковка; като има предвид, че ако по практични съображения не е възможно на първичната или на вторичната опаковка да се посочат съставките или предупреждение относно употребата на продукта, тези данни трябва да бъдат включени в листовката за употреба, за да може потребителят да получи достъп до цялата необходима информация;
   като има предвид, че що се отнася до готовия козметичен продукт трябва да бъде ясно коя информация се предоставя на контролните органи на мястото на производство или на първия внос на пазара в Общността; като има предвид, че тази информация трябва да съдържа всички необходими подробности относно идентичността, качеството, безопасността за здравето на хората и страничните ефекти на козметичния продукт;
   като има предвид, че във връзка с контрола на компетентния орган трябва да бъдат съобщени мястото на производството и необходимата информация, с цел да се предприеме бързо и подходящо медицинско лечение, ако възникнат проблеми;
   като има предвид, че Комисията трябва да бъде оправомощена да внася изменения в приложения I и VIII към Директива 76/768/ЕИО по отношение на техния илюстративен и технически характер;
   като има предвид, че оценката на безопасността на съставките, използвани в козметиката, и на крайния продукт трябва да вземе под внимание изискванията на Директива 86/609/ЕИО (5) относно защитата на животните, използвани за опитни и други научни цели, и по-специално член 7, параграф 2 от нея;
   като има предвид, че от 1 януари 1998 година се забранява тестването върху животни на съставки или комбинации от съставки; като има предвид обаче, че тази дата трябва да се отложи, в случай че алтернативните методи за изпитване не са научно потвърдени; като има предвид, че Комисията представя доклад за напредъка в използването на тези методи,
   ПРИЕ НАСТОЯЩАТА ДИРЕКТИВА:
   Член 1
   Директива 76/768/ЕИО се изменя, както следва:

               1.

               Член 1, параграф 1 се заменя със следния текст:
               „1.   „Козметичен продукт“ означава всяко вещество или препарат, което е предназначено да бъде в контакт с която и да е външна част на човешкото тяло (епидермис, коса и окосмени части, нокти, устни и външни полови органи) или със зъбите и мукозната мембрана на устната кухина, чието предназначение е изключително или предимно тяхното почистване, парфюмиране, промяна във външния им вид и/или коригиране на телесната миризма и/или тяхната защита или поддържането им в добро състояние.“;

               2.

               Член 2 се заменя със следния текст:
               „Член 2
               Козметичните продукти, които се пускат на пазара на Общността, не трябва да вредят на здравето на хората, когато се използват при нормални или разумно предвидими обстоятелства, като се вземе предвид по-специално представянето на продукта, неговото етикетиране, инструкциите за неговата употреба и унищожаване след употреба, както и всякакво друго указание или информация от страна на производителя или негов упълномощен представител или друго лице, отговарящо за пускането на тези продукти на пазара на Общността.
               Наличието на такъв предупредителен текст в никакъв случай не освобождава нито едно лице от спазването на останалите задължения, предвидени в настоящата директива.“;

               3.

               В член 4, параграф 1 се добавя следната алинея:

                           „и)

                           съставки или комбинации от съставки, тествани върху животни, считано от 1 януари 1998 г., с цел да се отговори на изискванията на настоящата директива.
                           Ако не е отбелязан достатъчен напредък в разработването на задоволителни методи, които да заменят опитите върху животни, и по-специално в случаите, когато въпреки положените разумни усилия алтернативните методи на изпитване не са научно потвърдени в качеството им на методи, предлагащи равностойно ниво на защита за потребителя, като се отчитат насоките на на Организацията за икономическо сътрудничество и развитие (ОИСР) в областта на тестовете за токсичност, до 1 януари 1997 година Комисията трябва да представи проектомерки за отлагане на датата на изпълнение на настоящата разпоредба за достатъчно дълъг период, който във всички случаи е не по-малък от две години, съгласно процедурата, предвидена в член 10. Преди да предложи такива проектомерки, Комисията ще се консултира с Научния комитет по козметология.
                           Комисията представя годишен доклад пред Европейския парламент и Съвета относно напредъка в разработването, валидирането и правното приемане на алтернативни методи на методите, използвани за изпитване върху животни. Докладът съдържа точни данни за броя и вида на опитите, свързани с козметични продукти, които се извършват върху животни. Държавите-членки се задължават да съберат тази информация в допълнение към статистическите данни в съответствие с разпоредбите на Директива 86/609/ЕИО относно защитата на животните, използвани с опитни и други научни цели. Комисията гарантира по-специално разработването, валидирането и правното приемане на експериментални методи, при които не се използват живи животни.“;

               4.

               Вмъква се следният член:
               „Член 5а
               1.   Не по-късно от 14 декември 1994 г., като се придържа към процедурата, предвидена в член 10, Комисията съставя списък на съставките, използвани в козметичните продукти, въз основа по-конкретно на информацията, получена от съответните промишлени предприятия.
               За целите на настоящия член, „козметична съставка“ означава всякакво химично вещество или препарат със синтетичен или природен произход, с изключение на парфюмите и ароматните смеси, използвани в производството на козметични продукти.
               Списъкът се състои от две части: едната част се отнася за парфюмите и ароматните суровини, а другата част се отнася за останалите вещества.
               2.   Списъкът съдържа информация за:

                           —

                           идентичността на всяка съставка, по-конкретно нейното химично наименование, наименованието по CTFA, наименованието по Европейската фармакопея, наименованието съгласно международните непатентовани имена, препоръчани от Световната здравна организация, номера по Инвентаризационния списък на Европейската общност на съществуващите търговски химични вещества (Einecs), по номенклатурата на Международния съюз по чиста и приложна химия (Iupac), по Международната химическа класификация (CAS) и цветния индекс за багрилата, както и общоприетото ѝ наименование, посочено в член 7, параграф 2,

                           —

                           обичайната(ите) функция(ии) на съставката в крайния продукт,

                           —

                           когато е уместно, на етикета се отпечатват ограниченията и условията за употреба и предупрежденията, с препратка към приложенията.

                     3.   Комисията публикува списъка и го актуализира периодически съгласно процедурата, посочена в член 10. Списъкът е индикативен и не представлява списък на веществата, разрешени за употреба в козметичните продукти.“;

               5.

               В член 6, параграф 1, уводното изречение се заменя със следното:
               „1.   Държавите-членки предприемат всички необходими мерки, за да гарантират, че козметичните продукти могат да бъдат пуснати на пазара, само ако първичната и вторичната опаковка съдържат следната информация с незаличими, лесни за четене и ясни букви; информацията, посочена в буква ж), може обаче да бъде обозначена само на вторичната опаковка:“;

               6.

               Член 6, параграф 1, буква г) се заменя със следния текст:

                           „г)

                           конкретни предпазни мерки, които трябва да се спазват по време на употребата, и по-точно мерките, посочени в колоната „Условия за употреба и предупреждения, които трябва да се съдържат върху етикета“ в приложения III, IV, VI и VII, които трябва да бъдат обозначени на първичната и вторичната опаковка, както и всякаква друга специална информация за козметичните продукти за професионална употреба, по-специално във фризьорството. Ако това е невъзможно по практически съображения, се прилага отделна листовка, етикет, лента или картичка, която съдържа онази информация, към която се препраща потребителят или чрез съкратено указание, или чрез символа, посочен в приложение VIII, който трябва да бъде поставен върху първичната и върху вторичната опаковка.“;

               7.

               Следните букви е) и ж) се прибавят в член 6, параграф 1:

                           „е)

                           функцията на продукта, освен ако това не е ясно от неговото представяне;

                           ж)

                           списък на съставките в низходящ ред според теглото им в момента, когато са били прибавени. Този списък се предшества от думата „съставки“. В случаите, когато това е невъзможно по практически причини, се използва отделно приложена листовка, етикет, лента или карта, с които се дава онази информация, към която се препраща потребителят или чрез съкратено указание, или чрез символа, посочен в приложение VIII, който трябва да бъде поставен върху първичната и върху вторичната.
                           Не се считат за съставки:

                                       —

                                       примесите, съдържащи се в изходните суровини,

                                       —

                                       помощните технически вещества, използвани за изготвянето на препаратите, които обаче не присъстват в крайния продукт;

                                       —

                                       веществата, използвани в точно определени количества като разтворители или като носители на парфюмени и ароматни композиции.

                                 Парфюмените и ароматните композиции и техните суровини се обозначават с думата „парфюм“ или „аромат“. Съставките с концентрация под 1 % могат да се изброяват във всякакъв ред след съставките, чиято концентрация е над 1 %. Багрилата могат да се изброяват във всякакъв ред след останалите съставки в съответствие с номера на цветния индекс или наименованието, фигуриращо в приложение IV.
                           По отношение на декоративните козметични продукти, които се продават в различни цветови нюанси, в списъка могат да се изброяват всички багрила, използвани в цветовата гама, при условие че се прибавя терминът „може да съдържа“.
                           Всяка съставка се обозначава с общото ѝ название, упоменато в член 7, параграф 2, или при липса на такова, с едно от названията, посочени в член 5а, параграф 2, първо тире.
                           В съответствие с процедурата, посочена в член 10, и не по-късно от 14 декември 1994 г., Комисията приема критериите и условията, при които производителят може по съображения, свързани с търговската тайна, да подаде молба за изключване на една или повече съставки от горепосочения списък.“;

               8.

               Следните две алинеи се прибавят в края на член 6, параграф 1:
               „Когато размерите или формата не позволяват изписването на подробностите, посочени в букви г) и ж), върху приложеното упътване за употреба, тези подробности се прилагат към козметичния продукт под формата на етикет, лента или картичка.
               Що се отнася до сапуни, ароматизиращи топчета за вана и други продукти с малки размери, които не позволяват изписването на информацията по буква ж) върху листовка, етикет, лента или картичка, тази информация се посочва в указание, поставено в непосредствена близост до опаковката, в която козметичният продукт е изложен за продажба.“;

               9.

               Следният текст се прибавя в края на член 6, параграф 3:
               „Освен това върху етикета трябва да се постави информация, ако с продукта са проведени изпитвания върху животни, като се посочи ясно дали изпитванията са проведени с крайния продукт и/или с неговите съставки.“;

               10.

               Член 7, параграф 2 се заменя със следния текст:
               „2.   От друга страна, те могат да изискват информацията, предвидена в член 6, параграф 1, букви б), в), г) и е), да се изписва поне на техния национален език или езици; те могат също така да изискват информацията, предвидена в член 6, параграф 1, буква ж) да се изписва на език, разбираем за потребителя. За тази цел Комисията приема обща номенклатура на съставките в съответствие с процедурата, предвидена по член 10.“;

               11.

               Член 7, параграф 3 се заменя със следния текст:
               „3.   Освен това дадена държава-членка може, за целите на бързо и подходящо медицинско лечение при възникването на проблеми, да изиска необходимата информация за веществата, вложени в козметичните продукти, да бъде предоставена на компетентния орган, който гарантира, че информацията ще бъде използвана единствено за лечение на заболяването.
               Всяка държава-членка посочва компетентен орган и изпраща информация за него на Комисията, която публикува тази информация в Официален вестник на Европейските общности“;

               12.

               Вмъква се следният член:
               „Член 7а
               1.   За целите на контрола, производителят или неговият представител или лицето, което е поръчало производството на козметичните продукти, или лицето, което отговаря за пускането на внесените козметични продукти на пазара на Общността, съхранява постоянно и в леснодостъпен вид, на адреса, посочен на етикета, следната информация, съгласно член 6, параграф 1, буква а):

                           а)

                           качествения и количествен състав на козметичния продукт; за парфюмените композиции и парфюмите се посочват името и кодовият номер на композицията и данни, свързани с идентичността на доставчика им;

                           б)

                           физикохимичните и микробиологичните спецификации на суровините и готовия продукт, както и критерии за чистота и за микробиологичен контрол на козметичния продукт;

                           в)

                           технологията на производството, съобразена с добрата производствена практика в козметичната промишленост съгласно общностното право, или при невъзможност да се приложи това право — съгласно националното право на съответната държава-членка; лицето, което отговаря за производството или за първия внос в Общността, трябва да притежава подходящото ниво на професионална квалификация или опит в съответствие със законодателството и практиката на държавата-членка, в която се намира производството, или на държавата-членка на първия внос;

                           г)

                           оценка на безопасността на крайния продукт за човешкото здраве. За тази цел производителят взема под внимание общата токсикологична характеристика на всяка съставка, нейната химична структура и ниво на експозиция;
                           Ако същият продукт се произвежда на няколко места на територията на Общността, производителят може да избере едно-единствено място на производство, на което ще се съхранява тази информация. Във връзка с това и при поискване от контролния(ите) орган(и) той е длъжен да им посочи избраното от него място;

                           д)

                           името и адреса на квалифицираното лице или лица, отговарящо за оценката на безопасността по буква г). Това лице трябва да притежава диплома, съгласно определението в член 1 от Директива 89/48/ЕИО, в областта на медицината, фармацията, токсикологията или дерматологията или друга подобна дисциплина;

                           е)

                           съществуващи данни за нежелани ефекти върху човешкото здраве, произтичащи от употребата на козметичния продукт;

                           ж)

                           доказателство за ефекта, приписван на козметичния продукт, когато естеството на ефекта или продукта го налага.

                     2.   Оценката на безопасността за човешкото здраве, посочена в параграф 1, буква г), се извършва в съответствие с изискванията на добрата лабораторна практика, постановени с Директива 87/18/ЕИО на Съвета от 18 декември 1986 година за сближаване на законовите, подзаконовите и административните разпоредби относно прилагането на принципите на добрата лабораторна практика и проверката на тяхното прилагане при опити с химични вещества (6).
               3.   Информацията, предвидена в параграф 1, трябва да бъде дадена на националния език или езици на съответната държава-членка или на език, разбираем за компетентните органи.
               4.   Производителят или неговият представител или лицето, което е поръчало производството на козметичния продукт, или лицето, което отговаря за пускането на внесените козметични продукти на пазара на Общността, уведомява компетентния орган на държавата-членка за мястото на производството или на първия внос в Общността преди пласирането на козметичните продукти на пазара на Общността.
               5.   Държавите-членки посочват компетентните органи, предвидени в параграфи 1 и 4, и изпращат информация за тях на Комисията, която публикува тази информация в Официален вестник на Европейските общности.

               Държавите-членки гарантират, че гореспоменатите органи продължават да си сътрудничат в областите, в които е необходимо сътрудничество, с оглед на безпроблемното прилагане на настоящата директива.

               13.

               Член 8, параграф 2 се заменя със следния текст:
               „2.   Общата номенклатура на съставките, използвани в козметичните продукти, както и необходимите изменения към нея с цел адаптиране на приетите приложения към техническия прогрес, след консултация с Научния комитет по козметология се приемат в съответствие със същата процедура, според нуждите.“;

               14.

               Прибавя се приложение VIII, което се съдържа в приложението към настоящата директива.

         Член 2
   1.   Държавите-членки предприемат необходимите мерки, за да гарантират, че от 1 януари 1997 година производителите и вносителите, установени в Общността, не могат да пускат на пазара на Общността козметични продукти, които не отговарят на изискванията на настоящата директива.
   2.   Държавите-членки предприемат необходимите мерки, за да гарантират, че продуктите, посочени в параграф 1, не могат да бъдат продавани или доставяни на крайния потребител след 31 декември 1997 г.
   Член 3
   1.   Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, най-късно до 14 юни 1995 г. Те незабавно уведомяват Комисията за това.
   Когато държавите-членки приемат тези разпоредби, в тях се съдържа позоваване на настоящата директива или то се извършва в деня на тяхното официално публикуване. Условията и редът на това позоваване се определят от държавите-членки.
   2.   Държавите-членки съобщават на Комисията текстовете на разпоредбите от националното законодателство, които те приемат в областта, уредена с настоящата директива.
   Член 4
   Адресати на настоящата директива са държавите-членки.

      Съставено в Люксембург на 14 юни 1993 година.

            За Съвета

            Председател

         J. TRØJBORG

      (1)  ОВ С 52, 28.2.1991 г., стр. 6 и ОВ С 249, 26.9.1992 г., стр. 5.

      (2)  ОВ С 176, 13.7.1992 г., стр. 92 и ОВ С 150, 31.5.1993 г.

      (3)  ОВ С 269, 14.10.1991 г., стр. 15.

      (4)  ОВ L 262, 27.9.1976 г., стр. 169. Директива, последно изменена с Директива 92/86/ЕИО на Комисията (ОВ L 325, 11.11.1992 г., стр. 18).

      (5)  ОВ L 358, 18.12.1986 г., стр. 1.

      (6)  ОВ L 15, 17.1.1987 г., стр. 29.“
   ПРИЛОЖЕНИЕ

      Приложение VIII